Минзәлә педагогика көллияте

**Минзәлә педагогика көллияте** (Муса Җәлил исемендәге Минзәлә педагогика көллияте) — Татарстанның Минзәлә шәһәрендә урнашкан махсус урта һөнәри белем бирүче автоном дәүләт уку йорты. 1932 елда оештырылган. Махсус урта белемле укытучылар, тәрбиячеләр әзерләү, белем күтәрү, өстәмә белем бирү буенча махсуслашкан.
## Тарих
Минзәлә педагогия училищесы (*хәзерге статусы — көллият*) — Татарстанның өлкән уку йортларыннан берсе. 1932 елның 1 сентябрендә ТАССР халык мәгарифе комиссариаты тарафыннан башлангыч сыйныфларда укытучылар әзерләү максатында оештырылган.
### Бөек Ватан сугышы еллары
Бөек Ватан сугышы елларында укуханә үз бинасыннан күчерелә. Бинага эвакуацияләнгән Мәскәү хәрби-сәяси училищесы урнаша. 
* 07.11.1941—01.01.1942 кыска сроклы хәрби-сәяси курсларда татар шагыйре Муса Җәлил укып, сәяси җитәкче (*өлкән политрук*)  дәрәҗәсе ала.
* Әлеге фактка нигезләнеп, 1970 елда укуханәдә Муса Җәлил музее ачыла.
### Үзгәртүләр
* 1965 елда уку йортында икенче бүлек — мәктәпкәчә оешмалар тәрбиячеләре әзерләү бүлеге ачыла (1978 елда ябыла).
* 1971 елда өченче бүлек — хезмәт һәм сызым укытучылары әзерләүче бүлек ачыла.
* 1995 РФ мәгариф министрлыгы боерыгы белән Минзәлә педагогия училищесы Минзәлә педагогика көллияте итеп үзгәртелә.
* 2010 ТР министрлар кабинеты карары белән көллияткә Муса Җәлил исеме бирелә.
### Белгечлекләр
* 1932 елдан — «Башлангыч сыйныфларда белем бирү».
* 1965-1978, 2007 — «Мәктәпкәчә белем һәм тәрбия бирү».
* 1971 елдан — «Техник хезмәт, Хезмәтләндерү эше».
* 1998 елдан — «Чит ил (инглиз) теле» (*өстәмә белгечлек - [[татар теле]]*).
* 2004 елдан — «Информатика».
* 2006 елдан — «Туристлык».
* 2009 елдан — «Гамәли информатика» (*тармаклар буенча*).
* 2011 елдан — «Махсус мәктәпкәчә белем бирү».
* 2012 елдан — «Адаптив физик тәрбия».
### Бинасы

* Уку йортының бинасы 1914 елда реальное училище бинасы буларак төзелгән.
* 1941 елда вакытлыча Минзәләгә эвакуацияләнгән Мәскәү хәрби-сәяси училищесы урнаша. 
* 1985 елда Муса Җәлил истәлегенә  багышлап, көллият диварына ядегәрлек тактаташ урнаштырыла.
### М. Җәлил музее

#### Экскурсияләр һәм дәресләр
*   Февральдә Муса Җәлил декадасы
* «Шагыйрь булып туалар - батырга әйләнәләр». 
* Шагыйрь тормышы һәм иҗатының Минзәлә чоры. 
* М. Җәлил һәм аның көрәштәшләре.
* Шагыйрьнең балачак һәм үсмер еллары.
* Беларус партизан отрядларында татарлар.
* Сәяси золым корбаннары.
* Бер экспонат тарихы.
## Шәхесләр
### Директорлар
* 2015 елга кадәр — Миннегөл Мифтахова, филология фәннәре кандидаты, РФ (2011) һәм ТР (1997) атказанган укытучысы.
* 2015 елдан — Вера Муринова, в. б.
* 2016 елдан — Ренат Мәхмүт улы Ибраһимов.
* 2024 елның ноябреннән ― Гөлназ Сәмигулла кызы Хәбибуллина
### Укытучылар
Укуханәдә РСФСР һәм ТАССР атказанган укытучылары Тальдаева Н.И., Садовникова Н.М., Таймасов М.Г., Федорова Д.Т., Котляревская Н.С., Гобәйдуллина С.Г. укыта.

### Тәмамлаучылар

70 еллык тарихы эчендә уку йорты 10 меңнән артык белгеч әзерли.
* Леонид Шәйсолтан улы Арсланов — филология фәннәре докторы (Алабуга).
* Илдар Галәви улы Галәветдинов — физика-математика фәннәре кандидаты (Казан).
* Васил Габдулла улы Гайфуллин — педагогика фәннәре докторы, министр, ректор (Казан).
* Нур Габделхәй улы Гыйззәтуллин — филология фәннәре кандидаты, тәнкыйтьче (Казан).
* Владимир Иван улы Иванов — тарих фәннәре докторы, министр (Казан).
* Наиб Хәбибназар улы Лаисов — филология фәннәре кандидаты, ректор (Алабуга).
* Юныс Әминов — драматург.
* Рәшит Гәрәй — шагыйрь.
* Гөлшат Зәйнашева — шагыйрә.
* Мәдинә Маликова — язучы.
* Газиз Мөхәммәтшин — язучы.
* Эльмира Шәрифуллина — шагыйрә.
* Вәсимә Хәйруллина — шагыйрә.
* Асаф Вәлиев — җырчы.
* Резеда  Шәрәфиева — җырчы.
*Тәкый Зәкиев — ТРның атказанган укытучысы.
* Диктат Гали улы Галиев — мәгариф хезмәткәрләре белемен күтәрү институты хезмәткәре(Казан).
* Дания Әбүзәр кызы Сәлимова (Салихова) — филология фәннәре докторы (2001)(Алабуга).
* Рамилә Зөфәр кызы Әбүярова — мәгариф хезмәткәрләре белемен күтәрү институты (Яр Чаллы), проректор, педагогика фәннәре кандидаты.
* Илшат Миргалим улы Хәмитов — мәгариф хезмәткәрләре белемен күтәрү институты (Яр Чаллы), проректор, педагогика фәннәре кандидаты.
* Роза Зәки кызы Сәрвәрова — мәгариф хезмәткәрләре белемен күтәрү институты (Яр Чаллы), филология фәннәре кандидаты.
* Альбина Гыйззәтулла кызы Вәлиева (Хәйруллина) – филология фәннәре кандидаты, «Мәгариф» журналы бүлек мөдире.
* Рафис Гаян улы Шакиров — физика-математика фәннәре кандидаты (Яр Чаллы).
* Рауза Рифкать кызы Солтанова — сәнгать фәннәре кандидаты, ТР ФА өкән фәнни хезмәткәре.
* Ленар Гыймазетдин улы Әхмәтов — педагогика фәннәре кандидаты, проректор (Алабуга).
* Надежда Егор кызы Костылева — педагогика фәннәре кандидаты.
* Маргарита Денис кызы Панарина — педагогика фәннәре кандидаты (Минзәлә).
* Фрил Мирзанур улы Әхмәтов — I һәм II чакырылыш ТР Дәүләт шурасы депутаты.
* Фаил Ибраһимов — театр эшлеклесе.

## Искәрмәләр

## Сылтамалар

*  Көллият сайты
*  «ТР электрон мәгарифе» сайтында көллият бите 
## Моны да карагыз

Төркем:Әлифба буенча көллиятләр
Төркем:Минзәлә урта һөнәри уку йортлары
Төркем:Муса Җәлил
Төркем:Педагогика көллиятләре
Төркем:1932 елда нигезләнгән уку йортлары